Eye in the Sky

Eye in the Sky הוא אלבום האולפן השישי של להקת הרוק המתקדם הבריטית, The Alan Parsons Project, שיצא לאור במאי 1982 על ידי חברת התקליטים אריסטה רקורדס. בטקס פרסי הגראמי השנתי ה-25 בשנת 1983, Eye in the Sky היה מועמד לפרס גראמי לאלבום המהונדס הטוב ביותר. בשנת 2019 זכה האלבום בפרס גראמי לאלבום האודיו הסוחף הטוב ביותר בטקס פרסי הגראמי השנתי ה-61. עטיפת האלבום עוצבה על ידי חברת היפנוסיס מראה רקע ירוק ובו העין של רע. Eye in the Sky הוא האלבום הראשון מבין שלושה אלבומים שהפרויקט הקליט על ציוד אנלוגי ומיקס ישירות לקלטת המאסטר הדיגיטלית. הזמרים באלבום הזה הם: אריק וולפסון (חבר בהרכב), דייוויד פייטון, כריס ריינבו, לני זאקטק, אלמר גאנטרי וקולין בלונסטון. Eye in the Sky היה אלבום הפלטינה האחרון של הלהקה בארצות הברית (יחד עם I Robot ו-The Turn of a Friendly Card). Eye in the Sky מכיל את שיר הנושא ("Eye in the Sky"), הלהיט הגדול ביותר של הפרויקט, עם שירה של אריק וולפסון. האלבום עצמו זכה להצלחה גדולה, והגיע לטופ 10 (ולפעמים למקום הראשון) במדינות רבות. הקטע האינסטרומנטלי הפותח "Sirius", הפך לידוע. הוא נכלל בסרטים רבים, והפך לשיר הנושא של קבוצות ספורט והבולטות שבהם הן הצגת השחקנים של קבוצת הNBA השיקגו בולס החל מעונת 1990/1991 (ובמיוחד בולטת הצגת השחקנים בעונה זו בה זכתה הקבוצה באליפות הליגה הראשונה שלה), והצגת המתאבקים ב-WWE בארצות הברית. בישראל משתמשת קבוצת הכדורסל מכבי תל אביב בקטע זה בעת הצגת שחקניה במשחקי הבית. בנוסף משמש הקטע לפתיחת וליווי אירועי ספורט אחרים רבים. ב-1 בדצמבר 2017 שוחררה מהדורת 35 שנה לאלבום, עליה זכה אלן פרסונס, יחד עם מהנדסי המאסטרינג ההיקפי דייב דונלי ופי ג'יי אולסון, בפרס גראמי לאלבום האודיו הסוחף הטוב ביותר בטקס פרסי הגראמי השנתי ה-61. מביקורות עכשוויות, קן טאקר מהפילדלפיה אינקוויירר העניק לאלבום דירוג של כוכב אחד מתוך חמישה, וכינה אותו "אלבום בנאלי ללא תקנה" עם "מלודיות של פול מקרטני כמאניה-דיפרסיה ושירה בכיינית היו פשוט פתטיים אלמלא היומרות הליריות של פרסונס". מביקורות רטרוספקטיביות, סטיבן תומאס ארלווין מ-Allmusic הצהיר כי "זהו אלבום רוק רך לאורכו ולרוחבו, כזה שעוסק בהוקים מלודיים ובטקסטורה", וציין כי "למעט אותם כלים והסוויטה הדוהרת ב-"Silence and I", כל האומנות הייתה חלק מהרעיון של האלבום הזה נדחף לתוך המילים, אז האלבום מתנגן כמו אלבום פופ רך, ומאוד מאוד טוב בזה זה מסתכם באלבום הכי עקבי של אלן פרסונס פרוג'קט, אולי לא מבחינת קונספט, אבל מבחינת מוזיקה הם אף פעם לא היו מספקים כמו שהם היו כאן". מילות השירים נכתבו על ידי אלן פרסונס, אריק וולפסון, המוזיקה לשירים הולחנה על ידי אלן פרסונס, אריק וולפסון. כריס ריינבו - שירה ראשית (רצועה 4) לני זאקטק - שירה ראשית (שירים 6 ו-9) אלמר גאנטרי - שירה ראשית (רצועה 7) אריק וולפסון - קלידים, שירה ראשית (שירים 2, 5, 12 ו-14) קולין בלונסטון - שירה ראשית (רצועה 10) המקהלה האנגלית - שירה במקהלה אלן פרסונס - קלידים, תכנות פיירלייט, שירה אנדרו פאוול - עיבוד תזמורתי (1, 3, 5, 7, 8, 10), מנצח תזמורת (1, 3, 5, 7, 8, 10), פסנתר (5) דייוויד פייטון - גיטרה בס, שירה (רצועה 3) איאן בירנסון - גיטרות אקוסטיות וחשמליות מל קולינס - סקסופון סטיוארט אליוט - תופים, כלי הקשה מידע על האלבום Eye in the Sky באתר MusicBrainz מידע על האלבום Eye in the Sky באתר AllMusic האלבום Eye in the Sky באתר Discogs האלבום Eye in the Sky באתר ספוטיפיי Steffen Hung, The Alan Parsons Project - Eye In The Sky, hitparade.ch Eye in the Sky - The Alan Parsons Project, Alan Parsons | A (באנגלית), נבדק ב-2024-03-10 Eye in the Sky (1982) | The Alan Parsons Project, www.the-alan-parsons-project.com Gold & Platinum, RIAA (באנגלית אמריקאית) The Alan Parsons Project | Biography, Music & News, Billboard (באנגלית אמריקאית) Steffen Hung, The Alan Parsons Project - Eye In The Sky, austriancharts.at Cohen, Ben. "The One Record the Warriors Can't Take From the Bulls". WSJ (באנגלית אמריקאית). נבדק ב-2024-03-10. Breaking Music News & Events | GRAMMY.com, grammy.com "Article clipped from The Philadelphia Inquirer". The Philadelphia Inquirer. 1982-06-13. p. 230. נבדק ב-2024-03-10.